**ANUNȚ PENTRU ÎNSCRIEREA LA CONCURSUL NAȚIONAL DE TITULARIZARE 2023**

Centrul de înscriere va fi la **Colegiul Național Pedagogic „Ștefan cel Mare” Bacău**.

1. Cadrele didactice care au depus dosar la titularizare în ultimii 3 ani vor anexa la cererea de înscriere, copii ale actelor de studii (însoțite de original) **numai dacă acestea nu au fost depuse în anii anteriori**, restul documentelor prevăzute în cerere fiind obligatorii.
2. Candidații care vor depune la dosar în copie acte de studii vor prezenta originalele.
3. Candidații care au dobândit definitivatul/gradul II/gradul I, depun la dosar copii ale acestor documente.
4. Cadrele didactice **titulare** vor depune la dosar obligatoriu, copie după decizia de numire pe post.
5. Cadrele didactice care au primit în anii anteriori decizie **de modificare a duratei contractului individual de muncă din perioadă determinată în perioada de viabilitate a postului**, vor depune la dosar obligatoriu, copie după decizie și adresa de la unitatea de învățământ din care să rezulte că postul/catedra are o viabilitate de 4 ani.
6. Absolvenții promoției 2023 (inclusiv cei care finalizează DPPD promoția 2023), vor depune la dosar adeverința de la facultate din care să reiasă că sunt înscriși în ultimul an de studiu, urmând ca adeverința de absolvire să o depună până pe data de 10.07.2023, la inspectoratul școlar (în mod excepțional, aceasta poate fi adusă la centrul de concurs în ziua susținerii probei scrise, altfel nu vor putea fi primiți în concurs).
7. Pe cererea de înscriere la concurs în dreptul CNP-ului **vor fi menționate obligatoriu numărul de telefon personal și adresa de e-mail personală.**
8. Toți candidații vor completa obligatoriu pe cererea de concurs DISCIPLINA la care vor susține proba scrisă.
9. Candidații care doresc **să echivaleze** nota de la inspecția la clasă de la definitivat vor depune o cerere în acest sens (**prima pagină din dosar**). Nota se echivalează numai pentru sesiunea de definitivat 2023, **dacă disciplina de concurs coincide cu disciplina la care s-a înscris la definitivat**, astfel: cadrul didactic care a obținut cel puțin media 8 în profilul postului, dar nu mai puțin de 7 la fiecare dintre inspecții, pot folosi această medie pentru angajare pe perioadă nedeterminată sau determinată; cadrul didactic care a obținut cel puțin media 5 în profilul postului, pot folosi această medie pentru angajare pe perioadă determinată; media poate fi echivalată numai dacă a fost înscris la definitivat și a dat inspecțiile la clasă în județul de înscriere la titularizare.
10. Candidații care solicită ocuparea prin concurs a unor posturi/catedre la clase cu predare în limbile minorităților naționale și care trebuie să susțină o **probă orală eliminatorie**, vor depune la dosar (prima pagină a dosarului) o cerere în acest sens.
11. Dosarele **incomplete sau cu cereri necompletate pe toate câmpurile, vor fi respinse**.

|  |
| --- |
| **Înscrierea la concursul național pentru ocuparea posturilor didactice/catedrelor complete/incomplete vacante/rezervate - sesiunea iulie 2023****Centrul de înscriere: Colegiul Național Pedagogic „Ștefan cel Mare” Bacău** |
| **Disciplina de concurs** | **Ziua/data** | **Intervalul orar** |
| Consiliere Psihopedagogică, Kinetoterapie, Psihopedagogie Special, Terapia Educațională Complexă și Integrată, Profesori Documentariști, Învățător | LUNI, 08.05.203 | 8:30 - 16:30 |
| Educatoare, Discipline tehnice | MARȚI, 09.05.2023 | 8:30 - 16:30 |
| Arte, Religie(Ortodoxă,Romano-Catolică,Alte Culte), Educație Fizică și Sport, Discipline Socio-Umane, Cultură Civică | MIERCURI, 10.05.2023 | 8:30 - 16:30 |
| Matematica, Chimie, Fizică, BiologieIstorie, Geografie, Informatică | JOI, 11.05.2023 | 8:30 - 16:30 |
| Limbi Moderne (Engleza, Franceza, Germana)Limbi Materne (Maghiara, Rromani), Limba Si Literatura Romana | VINERI, 12.05.2023 | 8:30 - 16:30 |